ГРАД БЯЛА Е ДОМАКИН НА НАЙ-ГОЛЯМОТО СЪСТЕЗАНИЕ ПО ОРИЕНТИРАНЕ В БЪЛГАРИЯ

Между 800 и 1000 участници по ориентиране в рамките на 5 състезателни дни ще премерят сили в околностите на гр.Бяла. Поредицата от състезания започват с юбилейното 60-то издание на Купа „Варненско лято“, което ще се проведе в с.Шкорпиловци на 15 юни. Следва спринтова дисциплина, която ще се проведе в централната част на град Бяла с финал на централния площад на 16 юни.

В периода 17-19 юни стартира 45-тото издание на тридневната [Купа „България“](http://www.bgcup.org) с участието на състезатели от над 40 клуба от страната, които са разделени на категории от 10г. до 80г. Традиционно състезанието предизвиква и международен интерес с участие на състезатели от цяла Европа. За състезателен център е определен град Бяла, където на централния площад на град Бяла ще се проведат награждаванията на призьорите, а старт-финалите и състезателните маршрути са планирани в гористите терени на с. Дюлино. Главни организатори са [Спортен клуб по ориентиране „Бегун“ Варна](http://www.begun.bg) и [Българска федерация ориентиране](http://www.orienteering.bg).